open-index/open-wikipedia-markdown huggingface dataset:
Jin Nong

**Jin Nong** (kinesisk: 金農; pinyin: *Jīn Nóng*; Wade-Giles: *Chin Nung*; født 1687 i Hangzhou, død 1764) var en kinesisk maler, forfatter, kalligraf, kunstkritiker og -handler under Qing-dynastiet i Kina. Han regnes som den mest kjente av de åtte eksentrikere fra Yangzhou. Han var den første kinesiske kunstneren som malte et stort antall selvportretter og som tjente til sitt livsopphold både gjennom salg av sine arbeider på det åpne markedet, til rike personer i Yangzhou og publisering av skriftlige arbeider. Han hadde ikke en spesiell mesén. Jin Nong mente at det å leve av kunsten ikke skulle anses å være uten ære.

## Biografi
Jin Nong var en fattig, barnløs enkemann som ikke begynte å male før etter at han hadde fylt 50 år. Han var en nonkonformist som ved siden av menneskeskikkelser, landskap og fugler fortrinnsvis malte mer tradisjonelle og symbolrike motiver som orkideer, bambus, krysantemum og mei-blomster (kinesisk plomme). I Yangzhou der han bodde, var maleriene av mei-blomster etterspurt og disse regnes til hans fineste skildringer. Senere malte han også tablåer fra buddhismen. Nong skapte en egen kalligrafi-stil som han ga navnet «lakk-kalligrafi» (*qishu*). Navnet viser til lakkskrift på bambuspapir under Han-dynastiet. 

Bortsett fra inntekten han fikk som maler, fikk han også inntekter fra arbeid som skribent og designer. Han hadde fått meget gode kritikker for poesien sin fra notable kritikere som Mao Qiling (1623&ndash;1716) og Zhu Yizun (1629&ndash;1709). Det er kjent at han reiste rundt med flere av sine lærlinger som også fungerte som hans tjenere. Disse assisterte ham i produksjon av tusjstener (blokker) og lanterner som han senere ferdigstilte med en personlig kunstnerisk tilføyelse. Takket være salg av disse objektene ble han økonomisk uavhengig. Ning var kjent som forfatter før han ble kjent som maler, malingen ble ikke hovedinntektskilde før etter at helsen hans begynte å svikte. For å kunne øke produksjonen aksepterte han at andre malte under hans eget navn. En av disse «skyggemalerne» var Luo Ping (navnet kan også være gjengitt som Lo Ping eller Luo Pin), og han redigerte også noen samlinger av Jin Nongs verker.

Jin Nong lot seg blant annet inspirere av Gao Xiang og Wang Shishen, mens han selv skal ha inspirert Zheng Xie, Li Fangying, eleven Luo Ping og Wu Changshuo.
## Referanser


## Litteratur
**Chinese Paintings in the Ashmolean Museum Oxford* (side 76-77) Oxford ISBN 1-85444-132-9
*Cahill, James: *The painter's practice*. New York: Columbia University Press, 1994.

## Eksterne lenker
* China Culture
* China Page med hans arbeider, noe tekst på kinesisk)
Varanger Samiske Museum

**Varanger Samiske Museum**, på samisk **Várjjat Sámi Musea**, forkortet **VSM**, er et samisk museum, som ligger i Varangerbotn i Nesseby kommune i Øst-Finnmark. Museet dokumenterer og formidler den sjøsamiske kulturhistorien i Varanger, samisk forhistorie og samisk samtid. Museet ble opprettet i 1983 og har siden 2012 vært er en del av Tana og Varanger Museumssiida.

Museets hovedbygg ble satt opp i 1994 og er bygget etter tradisjonell samisk byggeskikk og det omkringliggende landskapet. Hovedbygget inneholder basisutstillinga «Sjøsamene» og barnerommet «Stállobiedju» («stallos hi»), samt midlertidige utstillinger av ulik art. Museet har også kafe, museumsbutikk og turistinformasjon, samt et uteområde med blant annet fuglekikkerskjul og lekeplass. Museet fungerer også som kulturhus for lokalbefolkningen.

Museet forvalter også Mortensnes kulturminneområde (samisk:*Ceavccageađge*) som omfatter en kultursti med samiske hustufter, graver og offerplasser og en infohall.

## Eksterne lenker
* Varanger Samiske Museums hjemmeside
* Tana og Varanger Museumssiida
* Digitalt Museum Varanger Samiske Museum
* Arkitekturguide - Varanger Samiske Museum
* Nesseby kommune - Varanger Samiske Museum
* Nasjonale turistveger - Mortensnes
* Den samiske drakten i historiens løp - Store norske leksikon
Mobbeombud

**Mobbeombud** er et eget ombud opprettet som ressursperson for elever og foreldre som opplever mobbing. Ombudet skal både drive forebyggende arbeid og være en uavhengig instans der foreldre og elever kan søke råd og veiledning. Ordningen er innført i Buskerud fylkeskommune, Hordaland fylkeskommune, Troms fylkeskommune, Rogaland fylkeskommune, Nordland fylkeskommune, Østfold fylkeskommune, Oslo kommune og Vest-Agder fylkeskommune, men er også foreslått som en nasjonal ordning i hver fylkeskommune eller region.

## Ordningen i Buskerud
Bodil J. Houg ble i 2013 Norges første mobbeombud.

Ombudet blir finansiert av fylkeskommunen, og ble opprettet av fylkestinget etter forslag fra Kristian Hammervik (KrF).

## Ordningen i Oslo
Ombudet er organisert som en egen enhet, men er administrativt plassert under bystyrets sekretariat i Oslo. Kjerstin Owren var Oslos første mobbeombud. Hun ble ansatt i en åremålsstilling med oppstart 1. juni 2017 og sluttet i stillingen ved utgangen av 2022. 

## Ordningen i Troms og Finnmark
Jon-Halvdan Lenning er mobbeombud i Troms og Finnmark med hovedansvar for region vest. Han ble ansatt 1. mai 2017. Janne Sannes er mobbeombud i Troms og Finnmark med hovedansvar for region øst. Ombudene er organisert som uavhengige ressurspersoner for barn og ungdom i skole og barnehager i Troms og Finnmark fylke. De er administrativt plassert under Fylkesordføreren i Troms og Finnmark.

## Ordningen i Nordland
Lasse Knutsen er mobbeombud i Nordland. Han ble ansatt 1. august 2018. Ombudet er organisert som uavhengig ressursperson for barn og ungdom i skole og barnehager i Nordland fylke. Han er administrativt plassert under Fylkesordføreren i Nordland.

## Referanser
Akkarkrok

**Akkarkrok** er et redskap for fiske av akkar (Todarodes sagittatus). Tradisjonelle akkarkroker (alternativ betegnelse: **akkarjukse**, **akkardregg**, **akkarrøkkar**) består av fiskekroker montert i krans rundt et skaft av tre eller metall. Under krokene er montert en vekt som sikrer vertikal posisjon i sjøen. I motsatt ende av skaftet er festet hempe for montering til snøre, samt et glitrende element som skal lokke akkaren mot krokene.
I nyere tid er akkarkroker framstilt industrielt, gjerne i sterke farger, og seriemonteres på hovedline.   
Tradisjonelt ble akkar i Norge hovedsakelig brukt som agn. Arten fiskes primært vinterstid når den oppsøker kystnære farvann, men innsigene er uforutsigbare.

## Kilder
*
*Akkarkrok på Digitalt museum
Norsk Yrkeshygienisk Forening

**Norsk Yrkeshygienisk Forening** (NYF) er en interesseorganisasjon for yrkeshygienikere i Norge. Foreningen er medlem av International Occupational Hygiene Association og ble stiftet i 1985.

Foreningen arbeider med problemstillinger som de har definert som yrkes som: «Identifikasjon og kartlegging av kjemiske, fysiske og biologiske arbeidsmiljøfaktorer, samt vurdering av risiko for helseskade og forslag til forebyggende tiltak».

## Lokallag
*Foreningen har følgende lokallag:*
* Oslo/Akershus/Østfold
* Indre Østland
* Agder
* Rogaland
* Vestlandet
* Møre og Romsdal
* Trøndelag
* Troms/Finnmark
* Nordland/Sør-Troms
* Vestfold/Buskerud/Telemark

## Eksterne lenker
* Norsk Yrkeshygienisk Forening
* International Occupational Hygiene Association
Emilie Hendriksen

**Emilie Birgitte Henriksen** (1877&ndash;1954) var en norsk fotograf som hadde virkested Vadsø i perioden 1905 til ca 1911. Hun brukte blindtrykk på forsiden av kartongen på kabinettkort.

## Referanser

## Eksterne lenker
*
John Sveinsson

**John Lunde Sveinsson** (født 29. januar 1922, død 14. januar 2009) var en norsk fotballspiller med landskamper (1938–56), og suksessrik trener for FK Lyn i Oslo (1963–66).

Sveinsson begynte karrieren i Sandaker. Han debuterte for Lyn i 1938 da Lyn slo Skeid med 11–3.
Han tilbrakte noen år i utlandet under den andre verdenskrig, etter å ha flyktet til Sverige i 1941 der han trente med Allmänna Idrottsklubben (AIK) i Stockholm.  Han forflyttet seg til England og Skottland i 1943, gjestet Arsenal FC og Chelsea FC i London og Racing Paris (i dag Racing Club de France – Levallois 92), samt spilte amatør i skotske Dundee United der han sammen med Harry Boye Karlsen ble nummer fire i ligaen. Da han kom tilbake til Norge i januar 1945 var det som fallskjermsoldat i Kompani Linge, da han landet ved Grøllvann den 23. april 1945 i operasjon «Goldcrest». Senere det året, var han for Lyn med å vinne Norgesmesterskapet i fotball for herrer 1945 etter tre kamper mot Fredrikstad, der Sveinsson med et frispark fra 25 meter, scoret 1–0 i siste kampen som Lyn da vant 4–0. I perioden 1945 til 1950 dannet han «radarpar» med Knut Osnes. Sveinsson er en av få med seks mål i norsk toppserie (de andre er Tor Jevne, Gunnar Thoresen, Odd Wangen, Odd Iversen og Jan Fuglset).  Det inntraff den 6. mai 1951 da laget vant 14–2 borte over Kristiansund FK i Hovedserien 1950-51.  Sveinsson ble også toppscorer i denne sesongen med 19 mål.

Sveinsson synes å ha spilt aktivt til 1956, det året han ble beordret til å virke som kontorsjef i Forsvarsstaben.  Han etterfulgte  Brede Borgen som trener for Lyn i sesongene 1963, 1964 og 1966, og var en av de første som tok i bruk lagoppstillingen 4-2-4, noe han hadde lært fra tiden i Paris.  Sveinsson ledet Lyn til gullet i 1. divisjon fotball for herrer 1964 og oppnådde ellers en bronse og en sølv, samt et sølv i Norgesmesterskapet i fotball for herrer 1966.  Hans etterfølger som trener var nevnte Knut Osnes som satt til 1969.

Tre A-landskamper fikk han også. Debuten var den 21. oktober 1945 da Norge tapte 0–10 borte mot Sverige. Så gikk det fem år før hans andre kamp den 5. november 1950, mot Jugoslavia borte der det ble tap 0–4. I sin tredje og siste kamp scoret han da Norge tapte 1–2 borte for England den 5. mai 1951.

Sveinsson ble utnevnt til oberstløytnant den 15. juni 1967. Senere, etter sin avskjed fra forsvaret jobbet han for svenske EPA som personalsjef frem til 1980.

## Se også
* Liste over Norges landskamper i fotball for herrer 1945–1950
* Liste over Norges landskamper i fotball for herrer 1950–1955

## Referanser


## Eksterne lenker
* 
*  Football PLAYER: John Sveinsson på eu-football.info
*  John Sveinsson på nor.worldfootball.net
*  Norske fotballspillere i utlandet. St-Så/Saa på www.hoelseth.com/noproff/
*  John Sveinsson på www.footballzz.com (manglende dødsdato)
Riad

En **riad** () er et tradisjonelt marokkansk hus eller palass med en indre hage eller gårdsplass. Ordet *riad* kommer fra den arabiske betegnelsen for hage, «ryad». En viktig grunn for dette designet var islamske bekymringer om personvern for kvinner.

Da Almoravid-dynastiet ved slaget ved Sagrajas erobret Spania i det 11. århundre, sendte seierherrene muslimer, kristne og jødiske håndverkere fra Spania til Marokko for å jobbe på monumenter.

Bygningene ble fokusert innover, for familiens privatliv og beskyttelse mot vær og vind. Dette innoverrettede fokus ble uttrykt i den sentrale plasseringen av det meste av interiøret i hagen og gårdsplassen, samt mangel på store vinduer på utsiden ved bruk av leir- eller murvegger. Dette utformingsprinsippet fant støtte i islamske forestillinger av personvernet og hijab for kvinner. Inngangen til disse husene er en stor overgang som oppfordrer til refleksjon fordi alle rommene åpner i den sentrale atriumsplassen. I den sentrale hagen av tradisjonelle riader er det ofte fire appelsin- eller sitrontrær og muligens en fontene. Veggene i riadene er utsmykket med puss eller fliser og vanligvis med arabisk kalligrafi, ofte med sitater fra Koranen.

Stilen på disse *riadene* har endret seg gjennom årene, men den grunnleggende formen er fortsatt i bruk i design i dag. Nylig har det vært en økning i interessen for denne formen for hus etter en ny mote av fornyelse i byer som Marrakech og Essaouira, hvor mange av disse ofte smuldrer bort. Bygningene har blitt restaurert til sin fordums prakt. Mange *riader* blir nå brukt som hoteller eller restauranter. Bildene her er to eksempler i Marrakech, et renovert som fungerer som Hotel Riad Laksiba, og det andre som ennå ikke er renovert.

## Referanser


## Eksterne lenker
* Worldwide Moroccan Architecture and Decoration Services
Norsk Yrkeshygienisk Sertifisering

**Norsk Yrkeshygienisk Sertifisering** er en sertifiseringsordning for yrkeshygienikere. Sertifisering gir rett til tittelen «Sertifisert yrkeshygieniker». Sertifiseringen er internasjonalt godkjent.

## Eksterne lenker
* Norsk Yrkeshygienisk Sertifisering (NYS)
Mandal bibliotek

**Mandal bibliotek** er et bibliotek som åpnet i Mandal i 1915.

Per 2025 er Mandal bibliotek en del av Lindesnesbibliotekene, og hovedbiblioteket i Lindesnes kommune i Agder fylke. Biblioteket ligger i Buen kulturhus i Mandal.

## Arkitektur
Biblioteket disponerer to etasjer i Buen kulturhus i Mandal sentrum. I første etasje finnes utlånsskranken samt barne- og ungdomsavdelingen. I andre etasje ligger voksenavdelingen, med utsikt over Mandalselva og byen.

## Historikk

### Etableringer og flyttinger
Den 15. desember 1915 kunne bibliotekar Aasta Tonstad åpne dørene til Mandal bibliotek for første gang.

Bibliotekets første lokale var et rom i første etasje av Johnstonsgate 5. Her var det meningen at biblioteket skulle holde åpent to dager i uken, en dag for voksne og en for barn, med tre timer hver gang. Det viste seg raskt at dette var for lite. Åpningstiden ble utvidet, og året etter flyttet også biblioteket til et større lokale i samme hus. I 1923 var kapasiteten igjen sprengt, og biblioteket flyttet til enda større lokaler i Frk. Riises hus.

Sommeren 1936 ble biblioteket flyttet for tredje gang, og denne gangen til 1. etasje i Dr. Nielsens hus.

Våren 1956 flyttet biblioteket igjen, og denne gangen til Andorsengården. Her ble biblioteket værende i 56 år, helt til det ble flyttet for femte gang, denne gangen til Buen kulturhus vinteren 2012.

### Biblioteksjefer
* 1915–1957: Aasta Tonstad
* 1957–1974: Valda Pedersen
* 1974–2012: Paal Kjellin
* 2012–2019: Leon Bang-Hetlevik
* 2019–: ?

## Litteratur
* Gjersdal, A. (2011). Biblioteket i det hvite sørlandshuset
* Kjellin, P. & Lindseth, K. (2015). Mandal bibliotek 1915-2015

## Eksterne lenker
*Bibliotekets hjemmeside
Kristin Sørsdal

**Kristin Sørsdal** (født 25. mars 1966) er en norsk forfatter, oversetter og lektor fra Tromøya ved Arendal. 

Sørsdal har mastergrad i italiensk fra UiB og UiO. Mastergradsoppgaven tar for seg tre norske oversettelser av *[[Pinocchio|Le avventure di Pinocchio]]* (1883) av Carlo Collodi. Hun har tatt årsstudiet ved Skrivekunstakademiet i Hordaland.  Hun har bodd lange perioder i Bergen, og i Italia bl.a i Napoli og Roma.

Som forfatter debuterte hun i 2010 med romanen *Makabre bikkjer*. Debutromanen er analysert i masteroppgaven *Den vanskelege identiteten i samtidslitteraturen*, UiB 2013, av Hege Sandal Stamnesfet. Hennes andre roman *Guds hund* (2013) er lagt til ei øy i nord. I 2017 kom romanen *Mare* ut. Også den er lagt til ei øy, denne gangen Lampedusa mellom Italia og Libya. Romanen tar opp flyktningspørsmål. 

I perioden 2014 til 2022 har Sørsdal oversatt hele forfatterskapet til Elena Ferrante. I 2016 fikk Sørsdal Målprisen fra Noregs Mållag for arbeidet med serien, som etterhvert er blitt kalt «Napoli-kvartetten». Hun fikk Kritikerprisen for beste oversettelse 2016 for *Historia om det tapte barnet*.. 

## Forfatterskap
**Makabre bikkjer*, roman, Samlaget, 2010
* *Guds hund*, roman, Samlaget, 2013
**Mare*, roman, Samlaget, 2017
## Oversettelser
* 2008 &ndash; Giuseppe Ferrandino: *Pericle den svarte* &ndash; originaltittel: *Pericle il Nero* (1993)
* 2015 &ndash; Elena Ferrante: *Mi briljante venninne *&ndash; originaltittel:  *L'amica geniale * (2011)
* 2015 &ndash; Elena Ferrante: *Historia om det nye namnet*&ndash; originaltittel:  *Storia del nuovo cognome* (2012)
* 2016 &ndash; Elena Ferrante: *Dei som flyktar og dei som blir*&ndash; originaltittel:  *Storia di chi fugge e di chi resta* (2013)
* 2016 &ndash; Elena Ferrante: *Historia om det tapte barnet*&ndash; originaltittel: *Storia della bambina perduta*) (2014)
* 2017 &ndash; Elena Ferrante: *Svikne dagar*&ndash; originaltittel:  *I giorni dell'abbandono* (2002)
*2017 – Elena Ferrante: *Den dunkle dottera* – originaltittel *La figlia oscura* (2006)
* 2017 &ndash; Alessandro Leogrande, *Grensa*&ndash; originaltittel: *La frontiera* (2015)
*2018 – Elena Ferrante: *Kvelande kjærleik* – originaltittel *L'amore molesto* (1992)
*2019 – Elena Ferrante: *Frantumaglia. Tankar. Brev. Intervju* – org.tittel *Frantumaglia* (2003, 2016)
*2019 – Wanda Marasco, *Kompaniet av dikta sjeler* – originaltittel *La compagnia delle anime finte* (2017) 

## Referanser


## Eksterne lenker
* Guds Hund: Bokslepp, del 1, video fra Nygårdsparken, der Sørsdal leser fra sin egen *Guds hund*, Rørsle for Røvarferd, 2013
* Guds Hund: Bokslepp, del 2, video fra Jernbanen, fortsettelse av del 1, Rørsle for Røvarferd, 2013
Kystmuseet Hvaler

**Kystmuseet Hvaler** er et kulturhistorisk museum på Spjærøy, i Hvaler kommune. Museet er Østfoldmuseenes avdeling for kystkultur. Museet ligger på Nordgården Dypedal, et gammelt tradisjonelt kombinasjonsbruk. Kystmuseet har et hovedfokus på maritim kulturhistorie, stenindustri og fruktproduksjon.
__TOC__
## Historie
I 1971 ble Hvaler Bygdesamling opprettet av en gruppe ildsjeler som startet en storstilt innsamlingsaksjon av gamle kulturhistoriske gjenstander på Hvaler. Formålet var å redde deler av en gammel kultur som var i ferd med å forsvinne. I 1973 kjøpte foreningen et gammelt kombinasjonsbruk på Nordgården Dypedal på Spjærøy som heretter fungerte som base for foreningsvirksomheten. Innsamlingsarbeidet fortsatte og en rekke gjenstander knyttet til den lokale kulturhistorien ble oppbevart i låvebygningen fra 1915.

I 1990 ble det åpnet en permanent utstilling på låven. Hvaler Bygdesamling, som hadde sitt utgangspunkt i Vestre Hvaler, slo seg i 1991 sammen med Hvaler Historielag fra Østre Hvaler. Bevisstheten om tilhørigheten til en kystkultur gjorde seg gjeldende relativt sent, og det var først i 1994 at navnet ble endret til Kystmuseet Hvaler. Museumsarbeidet ble drevet av foreningen på frivillig basis frem til museet fikk sin første ansatte i 1999. Dette førte til en gradvis selvstendiggjøring, og for å skille museumsdelen fra den øvrige virksomheten tok foreningen navnet Hvaler Kulturvernforening. Driften ble profesjonalisert ytterligere i 2006 da museet ble en del av det konsoliderte Østfoldmuseet. Foreningen er fortsatt eier av museet, men driften er satt bort til den konsoliderte enheten. I 2010 gjennomgikk museet ytterligere en konsolidering som nå tok navnet Østfoldmuseene.

## Maritim kulturhistorie
På Hvaler har man tradisjonelt livnært seg av både havet og jorda. Som i kystnorge ellers var verken jorda eller havet tilstrekkelig som selvstendige næringsveier alene.

## Eksterne lenker
* Offisielt nettsted for museet
Yrkeshygiene

**Yrkeshygiene** betegner i Norge det fagområdet som er knyttet til å forutse, identifisere og kartlegge kjemiske, fysiske og biologiske arbeidsmiljøfaktorer, samt iverksette tiltak for å eliminere eller redusere helserisiko. 

I sitt arbeid innen yrkeshygiene må yrkeshygienikere ha god og bred kunnskap innen teknisk-naturvitenskapeligefag, norsk og internasjonalt regelverk og standarder innen området, og må kunne foreta risikovurdering og igangsette systematisk HMS-arbeid.

Yrkeshygienikerne i Norge har Norsk Yrkeshygienisk Forening som sin interesseorganisasjon. Norsk Yrkeshygienisk Forening er medlem av den internasjonale yrkeshygiene foreningen International Occupational Hygiene Association.

Norsk Yrkeshygienisk Forening har etablert en sertifiserings ordning - Norsk Yrkeshygienisk Sertifisering - for yrkeshygienikere. Sertifisering gir rett til tittelen "Sertifisert yrkeshygieniker" (NYS). Sertifiseringen er internasjonalt annerkjent av IOHA.

Yrkeshygienikere arbeider bl.a. med:

* Kartlegging og vurdering av eksponering for kjemikalier
* Kjemikaliestyring
* Støy og støykartlegging
* Stråling fra trådløsenett (WiFi, mobilnett) og radarer
* Inneklima i skoler, barnehager og på arbeidsplasser
* Kartlegging og vurdering av eksponering for biologiske faktorer
* Vurdering og rekonstruksjon av historisk eksponering
* Veiledning
* Tiltak for å begrense og kontrollere eksponering
* Oppfølging av arbeidsmiljø i nybygg og modifikasjoner (teknisk arbeidsmiljø)
* Undervisning, formidling og forskning
* Tilsyn og regelverksarbeid

Bedriftshelsetjenester skal ifølge Arbeidstilsynet ha tilstrekkelig kompetanse innenfor yrkeshygiene.

Deler av faget yrkeshygiene inngår også i opplæring av bl.a. verneombud, HMS-personell, leger og arbeidsmedisinere. Denne undervisningen utføres av yrkeshygienikere.

## Referanser


## Eksterne lenker
* Norsk Yrkeshygienisk Forening (NYF)
* Norsk Yrkeshygienisk Sertifisering (NYS)
* Statens Arbeidsmiljøinstitutt (STAMI)
* Arbeidstilsynet
* International Occupational Hygiene Association (IOHA)
Ungdomslaget Vårbrudd

*Ungdomslaget Vårbrudd* i Vadsø ble stiftet 25. oktober 1896 etter initiativ av doktor Andreas Kløvstad (1866-1950). På dette møtet ble lagets første styre valgt: Tollinspektør M.E.Steen, frk. K. Hagemann, politifullmektig A.Hillestad, frk. A.Grønvigh, doktor A. Kløvstad, overrettsaktører H. Bollstad (formann) og tollbetjent W. Haagensen.

Ungdomslaget Vårbrudd i Vadsø var en av de første frilynte ungdomslagene i Finnmark. I formålsparagrafen står det blant annet “å samle folk av begge partier, kvinner og menn, til gjensidig belæring og underholdning gjennom foredrag, diskusjoner, opplesning, sang o.l. I laget kan alle ting, som interessen behandles. Både over politiske, sosiale og lignende spørsmål kan det holdes foredrag og diskusjon.” 
Laget hadde en klar nasjonal profil. I utgangspunktet skulle laget være upolitisk, men den radikale og venstresympatiserende linjen med en klar kritisk holdning til presteskap og andre øvrighetspersoner fikk et flertall som ville at politiske spørsmål skulle kunne drøftes i laget. Dette førte til strid og splittelse i laget. I november 1896 dannet det konservative mindretallet ungdomsforeningen “Godt Haab”.

Ungdomslaget Vårbrudd opphørte i generalforsamlingen 16. april 1996. Lagets seksjon i selskapslokalet Vårbrudd, bygningens andre etg., ble overdratt til Lions Club Vadsø.

## Referanser


## Litteratur
*Beronka, Johan (1933): *Vadsø bys historie*, Vadsø
*Finnmark fylkesbibliotek: *Ungdomslaget Vårbrudd i Vadsø*, Inr. 1
*Sørensen, Svein H.(1992): *Det første frilynte ungdomslaget i Finnmark, u.l. Vårbrudd i Vadsø*. I: *Varanger årbok*.

## Eksterne lenker
* arkivet til Ungdomslaget Vårbrudd i Vadsø
Erlend Flornes Skaret

**Erlend Flornes Skaret** (født 9. august 1976) er en norsk forfatter fra Bømlo. Han debuterte med romanen *Wrocław* i 2011.

Skaret er utdannet sivilingeniør og har gått forfatterstudiet i Bø i Telemark. Han bor nå i Norge og Østerrike.

## Bøker
* 2011 &ndash; *Wrocław* &ndash; roman
* 2013 - Lucida - roman
* 2016 - Nomade - roman
* 2022 - Caninevangelium

## Referanser
Jamnatunnelen

**Jamnatunnelen** er en veitunnel på Europavei 16 i Vaksdal kommune i Vestland. Tunnelen går nordøst for tettstedet Vaksdal. Den er 791 meter lang, og åpnet i 1980.

## Se også
*Bogatunnelen
*Veitunneler i Norge

## Referanser


## Eksterne lenker
* Jamnatunnelen på Google StreetView
* [Statens vegvesen veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-5815,6740935,11/vegobjekt:82286980:58b02c:67)
Kristina Leganger Iversen

**Kristina Leganger Iversen** (født 1989) er en norsk lyriker fra Åsane i Bergen kommune. 

Hun debuterte med diktromanen *Hjartemekanikk* i 2011.

Iversen har tidligere vært redaktør av *[[Litteraturtidsskriftet Lasso]]* og medlem av bladstyret til *[[Mål og Makt]]*.

Hun tok en doktorgrad i litteratur ved Universitetet i Oslo i 2018 med avhandingen *Når dikta tiltaler nasjonen. Kvitheit, kolonialitet og subjektivitet i sju samtidige skandinaviske diktbøker*, der hun også var tilknyttet som førstelektor.

## Bøker
* 2011 &ndash; *Hjartemekanikk* &ndash; diktroman, Samlaget
* 2015 &ndash; *I ringane* &ndash; roman, Samlaget
*2019 – *Bli mor no?* – sakprosa, Samlaget
*2024 &#x2013; *Det sanne og det synlege: dialogar* &#x2013; skjønnlitteratur, Samlaget

## Referanser

## Kilder
* Presentasjon av Kristina Leganger Iversen i Forfatterkatalogen på Forfattersentrums nettsider

## Eksterne lenker
* Intervju med Kristina Leganger Iversen i ''Framtida'' 27. august 2011
*Digitaliserte bøker av Kristina Leganger Iversen hos Nasjonalbiblioteket
*Artikler om og av Kristina Leganger Iversen i Norart
Nettverk for privatarkiv i Finnmark

**Nettverk for privatarkiv i Finnmark** er et samarbeidsorgan for private arkiver i Finnmark. Det ble etablert i mai 2010.

Disse institusjonene er med: Statsarkivet i Tromsø, Interkommunalt arkiv Finnmark, Samisk arkiv/Sámi Arkiiva, Finnmark fylkesbibliotek, Museene for kystkultur og gjenreisning, Varanger museum, Verdensarvsenter for bergkunst/Alta Museum, RiddoDuottarMuseat, Deanu og Vàrjjat Museasidda Vuođđudus / Tana og Varanger Museumssiida.

Nettverket skal være et samarbeidsorgan mellom disse institusjonene og har rådgivende funksjon. Det skal være en faglig ressurs som skal drøfte arbeidsfordeling, faglige utfordringer og samarbeidsformer. Nettverkets sekretariat er lokalisert til Finnmark fylkesbibliotek, som er fylkeskoordinator for privatarkiv i Finnmark.

## Eksterne lenker
* Privatarkiver ved Finnmark fylkesbibliotek
UngOrg

**UngOrg (Barne- og ungdomsorganisasjonene i Oslo)** er organisasjon stiftet i 1984. Det er en paraplyorganisasjon som per mai 2025 består av over 55 barne- og ungdomsorganisasjoner. UngOrg ble stiftet av AUF, Unge Høyre og Natur og Ungdom. UngOrg er et politisk interesse- og kompetansesenter for den unge frivilligheten i Oslo og fremmer saker som er viktig på tvers av alle medlemsorganisasjonene.

## Virksomhet
UngOrg tilbyr blant annet støtte og veiledning, arrangerer kurs og aktiviteter, låner ut lokaler og hjelper til med støtteordninger og frister. Administrasjonen består av ca 13 årsverk og ledes av daglig leder Håkon Rønvik.

I tillegg driver UngOrg følgende tiltak for ungdom i Oslo:

* UngInfo – et informasjonssenter for unge i Oslo mellom 13 og 27 år
* Medvirkning – et tiltak for å styrke innflytelsen til ungdom under 18 år, som på vegne av Oslo kommune arrangerer Ungdommens bystyremøte og Ungdomshøringen. De har også sekretærfunksjonen til Sentralt Ungdomsråd i Oslo
* USE-IT Oslo – et turistkart, laget av lokale for unge reisende

## Historikk
Organisasjonen het fram til 1. juni 2012 BURO (Barne- og ungdomsrådet i Oslo), men byttet navn blant for å unngå begrepsforvirring rundt ordet «ungdomsråd» og for å tydeliggjøre at de er en paraplyorganisasjon for byens barne- og ungdomsorganisasjoner.

### Styreledere
* 2025-: August Østby (Elevorganisasjonen)
* 2024–2025: Sania Aliza Saddique (Ungdom mot EU)
* 2023–2024: Nils Nerhus Rørstad (Oslo Natur og Ungdom)
* 2020–2023: Victoria Opheim Galåen (Oslo Humanistisk Ungdom)
* 2019–2020: Kristine Meek Stokke (Oslo Europeisk Ungdom)
* 2017–2019: Agnes Nærland Viljugrein (AUF Oslo) 
* 2015–2017: Trine Jakobsen Rydland (Oslo Grønn Ungdom)
* 2012–2015: Magnar Grønvik Müller (Fantasiforbundet) 
* 2010–2012: Hanna Østby Stub (Miljøagentene) 
* 2009–2010: Anne Margrethe Lund (Oslo Europeisk Ungdom) 
* 2002–2004: Christer Gulbrandsen
* 2000–2002: Andreas Behring
* 1999–2000: Christin Aamodt (Ungdom mot narkotika)
* 1998–1999: Erling Kvernevik (Oslo KFUM)
* 1997–1998: Magnus Hallaråker (Indremisjonsselskapet)
* 1995–1996: Harald Bøhler (Unge Høyre)
* 1992–1995: Gunnar Rein Olsen (Frikirken)
* 1988–1991: Bård Folke Fredriksen (Unge Høyre)
* 1986–1987: Per Ove Løkstad (KFUM speiderne)
* 1984–1986: Turid Birkeland (AUF)

### UngInfo
UngInfo er et informasjons- og veiledningssenter i Oslo for mennesker mellom 13 og 27 år som forvaltes og driftes av UngOrg (barne- og ungdomsorganisasjonene i Oslo). UngInfo skal sørge for tilrettelagt informasjon og veiledning til ungdom i Oslo innen temaene jobb, utdanning, bolig, rettigheter og fritid på grunnlag av prinsipper som ble utviklet av ERYCA (European youth information and counselling agency). 

## Referanser


## Eksterne lenker
* 
*
Heidi Heitkamp

**Mary Kathryn «Heidi» Heitkamp** (født 30. oktober 1955 i Breckenridge i Minnesota), oppvokst i Mantador i Nord-Dakota, er en amerikansk jurist, forretningskvinne og politiker for Det demokratiske partiet. Hun ble valgt til senator for Nord-Dakota i 2012 etter hun slo den republikanske motkandidaten Rick Berg med snau margin. Hun var Attorney General (justisminister, statsadvokat) i Nord-Dakota fra  1992–2000. 

I 2000 tapte Heitkamp valget om å bli guvernør i Nord-Dakota. Hun har senere vært direktør for Dakota Gasification Company som omgjør kull til naturgass.

Under valgkampen for å bli ny senator for Nord-Dakota i 2012 framholdt hun seg selv som en uavhengig innstilt kandidat og markerte avstand fra Barack Obama. Hun støtter byggingen av oljeledningen Keystone Pipeline og var imot noen av Obamas foreslåtte tiltak for å begrense energiforbruket i USA.

Hun var den første kvinnen som representerer Nord-Dakota i Senatet. I 2018 tapte hun senatsvalget mot republikaneren Kevin Cramer. 

## Referanser


## Eksterne lenker
* 
* 
* 
*
Sør-Varanger museum

**Sør-Varanger museum** ble etablert i 1964, og har siden 2009 vært en del av Varanger museum.

Museet har grensehistorie som sitt spesielle ansvarsområde og skildrer Sør-Varangers sammensatte grensehistorie; fra det norsk-russiske fellesområdet som kommunen var en del av før grensedragningen i1826 til dagens flerkulturelle samfunn med Finland i vest og Russland i øst som nærmeste naboer.

## Historie
Sør-Varanger museum ble etablert i 1964 som en privat institusjon og ble noen år senere overtatt av Sør-Varanger kommune. Foreningen som til da hadde eid museet, Sør-Varanger historie- og museumslag ble til Sør-Varanger Historielag. Historielaget og museet har fortsatt et nært samarbeid. Museets første anlegg, Bjørklund gård, ble kjøpt allerede i 1967 og i dag har museet 16 ulike distriktsanlegg. Disse ligger spredt rundt i kommunen og representerer et tverrsnitt av byggeskikk og historie knyttet til viktige linjer i kommunens eldre historie.
I Pasvik finner man Strand Internat, Nordre Namdalen gård og den norske nybyggergården Bjørklund gård. I Bugøynes ligger Lassigården, et tidligere handelshus for kjøpmannsfamilien Esbensen i Vadsø. Langs Neidenelva ligger den finske nybyggergården Labahågården som også er i museets eie. 
Fra 1982 var Strand skoleinternat i Pasvik museets hovedbygning og alle utstillinger var lagt dit. I 1997 sto Grenselandmuseet i Kirkenes ferdig, administrasjonen ble flyttet dit og nye faste utstillinger ble bygget opp.
1. september 2009 ble Sør-Varanger museum med i det konsoliderte Varanger museum.

## Grenselandmuseet
Grenselandmuseet er museets hovedadministrasjon og ligger rett ved E6, innfartsåren til Kirkenes. Utstillingene gjenspeiler viktige milepæler i grensehistorien, som norsk, finsk og russisk innvandring, gruvehistorie, fornorskning, andre verdenskrig og kulturmøter gjennom tidene. I tillegg har museet også kunstutstillinger.

## Eksterne lenker
* Varanger museum
* Sør-Varanger museums nettutstilling ''Det grenseløse vannet''
Sogn og Fjordane fylkesbibliotek

**Sogn og Fjordande fylkesbibliotek** er en egen institusjon under Sogn og Fjordane fylkeskommune, lokalisert i Førde sammen med bl.a. kulturavdelinga i fylkeskommunen.

Fylkesbiblioteket er et bibliotekfaglig kompetansesenter og pådriver for utvikling av gode bibliotektjenester i Sogn og Fjordane fylke. Fylkesbiblioteket samarbeider med kommunene, fylkeskommunen og statlige styringsmakter, og tjenestene er rettet mot bibliotekene og skolene i fylket.

Etter lov om folkebibliotek skal fylkesbiblioteket gi råd til lokale styringsmakter, yte bibliotekfaglig veiledning og assistanse, og arrangere møter og kurs om bibliotekspørsmål. Videre skal fylkesbiblioteket være ansvarlig for fjernlånet i fylket, og organisere lånesamarbeid for folkebibliotekene. Fylkesbiblioteket er også pålagt å samarbeide med utdannelsesmyndighetene i fylket.

Bibliotekmeldingen (St.meld.nr.23 2008-2009) *Bibliotek: Kunnskapsallmenning, møtestad og kulturarena i ei digital tid*  legger vekt på at fylkeskommunen må utvikle en regional bibliotekpolitikk som ivaretar lokale behov og statlig politikk, og at fylkesbibliotekene skal være en regional utviklingsaktør på bibliotekområdet.

I den sammenheng har fylkeskommunen vedtatt *Strategisk plan for bibliotekutvikling i Sogn og Fjordane 2011-2014* , som skal bidra til å utvikle robuste og omstillingsdyktige biblioteker som kan tilby alle innbyggere bedre bibliotektjenester.

«Det overordna målet i plandokumentet er å gi innbyggjarane i Sogn og Fjordane betre bibliotektenester. Vegen til dette går gjennom sterkare grad av samarbeid mellom biblioteka, fornying av kompetanse hos dei bibliotektilsette og utvikling av innhald og tenester i biblioteka.» (Erikstad, 2010).

Fylkesbiblioteket sin visjon er: Biblioteket – møteplass for kunnskap, kultur og vekst.

## Referanser

## Eksterne lenker
* Hjemmeside Sogn og Fjordane fylkesbibliotek 
* Lov om folkebibliotek
Varanger museum

**Varanger museum** er et konsolidert museum i kommunene Vardø, Sør-Varanger og Vadsø. Museet har besøkssteder og utstillinger fra Pasvik i sør til Vardø i nord, og består bl. a. av Pomormuseet i Vardø, Tuormainengården, Esbensengården og Kjeldsenbruket i Vadsø, samt Grenselandmuseet, Labahågården og Strand Internat i Sør-Varanger.  

Til sammen disponerer museet et femtitalls bygninger fordelt på nærmere 20 anlegg med stor geografisk spredning rundt Varangerfjorden. Så å si hele bygningsmassen er eldre enn 2. verdenskrig, og består bl.a. av flere anlegg som er fredet etter lov om kulturminner. Både norske og kvenske/norskfinske anlegg er representert, og dekker et vidt spekter fra skolebygninger via fiskebruk og norske og kvenske/norskfinske nyreisingsbruk til handelsgårder.

Samlingene forøvrig inneholder ca.  gjenstander og nærmere  fotografier. Fotosamlingen omfatter bl.a. en meget stor samling fotografier etter Ellisif Wessel. Museet forvalter også en rekke privatarkiver, deriblant det omfattende arkivet etter handelshuset A. Brodtkorb i Vardø og etter A/S Sydvaranger i Kirkenes.

Varanger museum ble etablert 1. januar 2006 som et ledd i museumsreformen, men har røtter helt tilbake til 1894. Fra starten var Vardø museum og Vadsø museum – Ruija kvenmuseum med, mens Sør-Varanger museum kom med fra 1. september 2009. Museet har et særlig ansvar for pomorhistorie, kvensk/norskfinsk historie, grensehistorien nordøst i landet og partisanvirksomheten. 

Museet sysselsetter i overkant av 20 årsverk. 

Fil:Ilyushin at Sør-Varanger museum.JPG|Fra den krigshistoriske utstillingen på Grenselandmuseet
Fil:Brodtkorbsjåene - Varanger museum.jpg|Pomormuseet i Vardø
Fil:Fra Bietilægården i Vadsø - Varanger museum.jpg|Interiør fra Bietilægården i Vadsø
Fil:Strand skoleinternat i Pasvik.jpg|Strand skoleinternat i Pasvik
Fil:Nordlandsbåt på Pomormuseet i Vardø.jpg|Fra den permanente utstillingen i Pomormuseet 
Fil:Tuomainengården i vinterdrakt.jpg|Tuomainengården i Vadsø


## Eksterne lenker
* Varanger museum
* Vardø Restored
Vadsø museum – Ruija kvenmuseum

**Vadsø museum - Ruija kvenmuseum** er et lokalmuseum for Vadsø, etablert i 1971, med et nasjonalt ansvar for kvensk og norskfinsk historie og kultur.. Siden 2006 har museet vært en del av Varanger museum.   

## Utstillinger, bygninger og anlegg

Museet inneholder utstillingen "Kohtaminen Jäämeren Kans - Møtet med Ishavet", som tar for seg de store migrasjonsbølgene på 1700- og 1800-tallet fra finskspråklige områder på Nordkalotten til kysten i Finnmark og Troms/den nordlige kystlinje (Ruija). Denne utstillingen er museets permanente utstilling, som har helårsåpent. 

Utstillingen og det nye museumsbygget ble åpnet av statsforvalter Elisabeth Aspaker 26. august 2021.

I juni 2022 åpnet den permanente utstillingen "NRK Finnmark - På grensen" om NRK Finnmarks radiohistorie.

### Bygningsmasse forvaltet av museet
* Esbensensgården, som er en gammel handelsgård
* Tuomainengården, som er en gammel kvensk gård som ble testamentert til museet
* Bietilæanlegget, som viser kystkultur
* Kjeldensenbruket på Ekkerøy, som holder til i et gammel butikklokale og kaianlegg

* Vadsøya kulturpark.

## Referanser


## Eksterne lenker
* 
*
UEFA-cupen i futsal for menn 2011/12

**[[UEFA-cupen i futsal for menn]] 2011/12** var en den 26. utgaven av turneringen og startet 15. august 2011 og ble avsluttet 29. april 2012.

## Innledede runder

## Gruppespillet

## Eliterunden

### Gruppe A

### Gruppe B

### Gruppe C

### Gruppe D

## Semifinaler

 Marca Futsal -  Dinamo Moskva 0-3
 FC Barcelona -  Sporting Clube de Portugal 5-1

## Bronsefinale

 Marca Futsal -  Sporting Clube de Portugal 3-3 (4-3 e.str)

## Finale

 Dinamo Moskva -  FC Barcelona 1-3

## Eksterne lenker
* 
* Om UEFA Futsal Cup, fra nettstedet uefa.com (engelsk)
Freddy Skjenken

**Freddy Skjenken** (født 18. september 1960) er en pensjonert norsk offiser i Luftforsvaret. Han innehar graden major.

Skjenken ble i 2006 tildelt Forsvarets medalje for edel dåd. Under oppdrag for FN i Eritrea i 2003 reddet Skjenken en elleve år gammel gutt fra et minefelt. Gutten var hardt skadd, men på grunn av Skjenkens og andres innsats overlevde han.

## Utmerkelser
Skjenken er også tildelt Forsvarsmedaljen, Forsvarets medalje for internasjonale operasjoner med laurbærgren, Forsvarets innsatsmedalje for Saudi-Arabia med rosett, Forsvarets operasjonsmedaljer for Afghanistan og Mali – begge med romertall Ⅱ, Hærens vernedyktighetsmedalje med tre stjerner, FN-medaljene for UNTSO med 2-tall, UNIFIL, UNMEE med 2-tall, UNMIS med 3-tall og MINUSMA, NATO-medaljene for det tidligere Jugoslavia med 2-tall og ISAF, Gulfmedaljen med rosett, Frigjøringsmedaljen (Kuwait), Medaljen for frigjøring av Kuwait, Fredsprismedaljen 1988, Forsvarets medalje for skyting, Forsvarets medalje for feltsport og Nijmegenmedaljen.

Før han konverterte ferdighetsmedaljene til Forsvarets medaljer for skyting og feltsport var han innehaver av medaljene for Det militære skarpskyttermerke, Det militære marsjmerke, Det militære skimerke, Infanterimerket, Feltidrettsmerket, Det militære femkampmerket, Norges Skytterforbunds NAIS-medalje, Norges Skiskytterforbunds skiskyttermerke, Norges idrettsforbunds idrettsmerke og Norges Svømmeforbunds «Den store havhesten».

## Referanser
Nyborg handelssted

**Nyborg handelssted** (nordsamisk: *Hearrágoahtenjárga*, *Rovvejohka*) i Nesseby i Finnmark ble grunnlagt av Bergitte og Andras Brodtkorb. Handelsstedet ble bebygd omkring 1850 og hadde et stort våningshus som var oppført av byggmester Sveve som også bygde kirken i Nesseby og kirke og rådhus i Vadsø.

I 1865 ble Nyborg overtatt av datteren Jensine Fredrikke Johanne Brodtkorb og hennes mann Otto Andreas Pleym. Pleym drev stor handel både i distriktet og med utlandet. Han hadde salg av brennevin og stor omsetning på Varangermarkedet i Karlebotn. Ved folketellingen i 1875 bodde det 13 mennesker på Nyborg.

Omkring 1880 ble Nyborg igjen overdratt til en ny generasjon da brødrene Fredrik From Pleym og Otto Andreas Pleym jr. tok over driften under firmanavnet Brødrene Pleym.

Nyborg har vært tingsted og var kjent for stor gjestfrihet. Ytreberg forteller at hit kom det gjester fra Vardø, Vadsø, Nesseby, Tana, og Polmak til store selskaper. Gjestene kom kjørende i slede eller pulk for å feire jul og påske på Nyborg. Da var det fest i dagevis med lek, dans, komediespill og annen moro, og slik var Nyborg et lite Flateby i Finnmark. På Flateby i Enebakk hadde familien Collett et jaktslott, og her var det på slutten av 1700- og begynnelsen av 1800-tallet store festligheter under jakten om høsten og i julen.

## Referanser


## Litteratur
* Ytreberg, N. A. (1942): *Handelssteder i Finnmark.* Trondheim.

## Eksterne lenker
Folketellingen på Nyborg i 1875.
Arkiv Øst

**Arkiv Øst IKS**, forkortet **Arkiv Øst** er en offentlig virksomhet etablert i 2002. Virksomheten er et regionalt samarbeidsorgan, opprettet for å tilby arkivfunksjoner for kommunale og fylkeskommunale aktører i Østfold og Akershus. Selskapets mandat sikrer at dokumentasjonsplikten overholdes i henhold til (arkivlova) og at arkivmateriale kan tilgjengeliggjøres i samtid og ettertid for offentlige virksomheter, forskning og publikum. 

Virksomheten er organisert med hjemmel i lov om interkommunale selskaper. Arkiv Øst er fra 2023 eid av 21 medlemmer i Østfold og Akershus.

## Formål
Arkiv Øst IKS tilbyr arkivfaglige tjenester og har som mål å bevare og tilgjengeliggjøre arkivmateriale, slik at det kan brukes som grunnlag for forskning og dokumentasjon av samfunnsutviklingen i Østfold og Akershus.

Selskapet tilbyr depottjenester via to klimastyrte magasiner som beskytter mot ytre påvirkninger.

## Referanser


## Eksterne lenker
* 
*
Bokbussen Tana/Nesseby

**Bokbussen Tana/Nesseby** (*Deanu/Unjárgga girjebusse*) er en interkommunal bokbuss for Tana og Nesseby kommuner i Finnmark. 

Bussen startet sin virksomhet 25. oktober 1982. En ny buss kom i virksomhet i 1996, og den tredje ble innkjøpt i 2008. I tillegg til de ordinære rutene, stopper bokbussen ved barnehager, skoler, aldershjem, helsesentre og går på hjemmebesøk til eldre og uføre i kommunene Tana og Nesseby. Sør-Varangerbygdene Neiden og Bugøyfjord har også hatt denne tjenesten siden 2006.

## Eksterne lenker
* bibliotekbussen.no
Mazie Hirono

**Mazie Keiku Hirono** (født 3. november 1947 i Kōri i det japanske prefekturet Fukushima) er en japansk-amerikansk jurist og politiker for demokratene. Hun ble valgt inn i det amerikanske senatet fra Hawaii ved valget i 2012. Hun satt i Representantenes hus fra 2007 til 2013.

Mazie Hirono ble født i Fukushima i 1947 og flyttet sammen med sin mor og tre søsken til Hawaii i 1955. Hun vokste opp i Honolulu og ble amerikansk statsborger i 1959, samme år som Hawaii ble en amerikansk stat.

Hirono er utdannet jurist fra Georgetown University og har arbeidet som privatpraktiserende advokat. I 1980 ble hun valgt inn i den lovgivende forsamlingen på Hawaii. I 1994 ble hun valgt til viseguvernør på Hawaii og satt i to fireårsperioder. Hun ble valgt inn i Representantenes hus i 2007 hvor hun har vært medlem av utdannings- og arbeidskomiteen samt transport- og infrastrukturkomiteen.

Mazie Hirono er den første kvinnelige senatoren fra Hawaii, den første buddhisten i senatet og også den første med asiatisk bakgrunn.

## Referanser


## Eksterne lenker
* 
* 
* 
*
Ole Andreas Krogness

**Ole Andreas Krogness** (1886–1934) var en norsk fysiker. Han arbeidet for etablering av et geofysisk institutt i Tromsø, og ledet instituttet 1918 til 1922. Han var ledende i det geofysiske forskningsmiljøet i Nord-Norge tidlig i det 20. århundre.

## Tidlig liv og karriere
Krogness var sønn av presten Ole Andreas Tangen Krogness (1832–1887) og hustru Christiane Augusta Lindeman (1850–1928). Farfaren var politikeren Ole Andreas Krogness. Oldefar på morssiden var Ole Andreas Lindeman.

Han tok examen artium i 1904, og cand. real.-eksamen fra Universitetet i Oslo i 1912. Fra 1908 arbeidet han som assistent for Kristian Birkeland.

I juni 1912 ble han gift med Dagny Vegerd Guldberg, datter av legen Carl Johan Guldberg. De fikk fem barn. Datteren Synnøve, født i 1915, ble senere gift med økonomen Leif Holbæk-Hanssen.

## Senere karriere
I 1912 ble Krogness ansatt som direktør for observatoriet på Haldde. Han flyttet dit med familien, og fikk i 1915 selskap av Olaf Devik med familie. Sammen foreslo de to opprettelsen av et geofysisk institutt i Tromsø, og de flyttet dit i 1918. Krogness ble leder for Værvarslinga i Nord-Norge fram til 1922. Han var styremedlem for Tromsø museum fra 1919 til 1923 og styreformann fra 1923 til 1928. *Komiteen for de Vitenskapelige Institusjoner i Tromsø* foreslo etableringen av et universitet samme sted.

Fra 1928 var han professor i jordmagnetisme og kosmisk fysikk ved Bergens Museum (nå Universitetet i Bergen). Stillingen var nyopprettet.

Han er tildelt ridderordenen av Æreslegionen og offisers grad av Italias kroneorden.

## Referanser
Vuonnamárkanat

**Vuonnamárkanat** er et årlig samisk utendørs salgsmarked og festival, som arrangeres årlig i Varangerbotn i Nesseby kommune. Markedet arrangeres av Varanger samiske museum og Isak Saba senteret, og første gang arrangert i 2005. Det er også det som ligger bak koftekonkurransen som arrangeres under markedet. Vuonnamárkanat arrangeres i overgangen august-september, alltid på en lørdag. Vuonnamárkanat er tenkt å være en videreføring og videreutvikling av det historiske Varangermarkedet

## Eksterne lenker
* Várjjat Sámi Musea - Varanger Samiske Museums hjemmeside 
* Isak Saba senterets hjemneside 
* Unjárgga gielda / Nesseby kommunes nettside
Vardø museum

**Vardø museum** er et museum i Vardø. Det ble grunnlagt i 1894 og er Finnmarks eldste museum. Fra 2006 er det en del av Varanger museum. Museet holder til i Brodtkorbsjåene med Pomormuseet i Vardø og Partisanmuseet i Kiberg, men har også formidlingsansvar for Steilneset minnested.

Vardø museum ble grunnlagt som et naturhistorisk museum i 1894 da tanken var at det skulle utgjøre et grunnlag for vitenskapelig forskning på fiskeri. I dag formilder museet byhistorie for Vardø, historien om trolldomsprosessene på 1600-tallet og pomorhistorie. Avdelingene i Varanger museum samarbeider dokumentasjon og formidling av emigrasjonen til Fiskerhalvøya i Russland fra midten av 1800-tallet. 

## Eksterne lenker
* Varanger museum
Need for Speed: Most Wanted (2012)

***Need for Speed: Most Wanted*** er et spill i serien Need for Speed av Electronic Arts, utgitt i 2012.

I spillet skal du kjøre fra politiet og fra dine venner samt lure rivaler. Kjøringen foregår i en åpen spilleverden der du kan finne gjemmesteder, hoppe og låse opp nye kjøretøy. Stilen til Need for Speed Most Wanted blir beskrevet som Criterion stil.

## Handling
Spillere skal velge et kjøretøy og konkurrere mot andre karakterer, og kan konkurrere i tre forskjellige konkurranser: **Sprint-løp,** som innebærer å reise fra ett punkt i byen til et annet punkt. **Circuit-løp,** som hver har to eller tre runder til sammen. **Speed-runs,** som innebærer å ha høyest mulig gjennomsnittshastighet i løpet av konkurransen. Det finnes også Ambush-løp, hvor spilleren begynner omringet av politiet og må unngå å bli forfulgt.

Politiet er integrert i visse racing-konkurranser, hvor politiet bruker kjøretøy og ulike teknikker for å stoppe spillerens kjøretøy og forsøker å arrestere spilleren. Spillet har en liste med 10 konkurrenter. Etter hvert som motstanderne blir beseiret, blir kjøretøyene deres lagt til på spillerens liste i det øyeblikket spilleren vraker bilene deres.

## Eksterne lenker
*
Varangermarkedet

**Varangermarkedet** ble opprettet etter kongens befaling den 11. august 1688. Det er sannsynlig at dette markedet bygget på en gammel tradisjon og hadde eksistert en stund før det fikk myndighetenes velsignelse. Markedet var godt besøkt. Fogd Niels Knag skriver i 1694 at:  «… der holdes marked den 22. januar om vinteren, av nordmenn, finner fra Varanger, finner fra Tana og fra Laksefjorden og av borgere fra Vadsø, Kiberg og Vardø, med svenske kjøpmenn fra Torneå, med svenske grensefinner og med russere fra Kola». Knag nevner videre at også «russefinner» fra Neiden og Pasvik og Torneåborgere besøkte markedet.

Varangermarkedet lå i indre Varanger, men nøyaktig lokalisering er usikker. Det er mulig at det har vært i Reppen-området. Markedet ble senere, nærmere bestemt i 1760, opphevet av regjeringen i København, og i perioden som fulgte vet vi lite om markedsaktiviteten. Men i 1831 ble markedet opprettet på nytt. Markedsplassen ble nå bestemt å være Karlebotn, med lokalisering i området sør for der Karlebotn kapell ligger i dag. Også tidspunktet ble flyttet. Markedet skulle nå holdes i månedskiftet november – desember. Markedet ble nå kalt «Karlebotnmarkedet».

I 1899 ble markedet på nytt opphevet av staten. Deretter skulle det gå over hundre år før det på nytt ble arrangert et marked i indre Varanger, nå med navnet Vuonnamárkanat.

## Eksterne lenker
* Várjjat Sámi Musea - Varanger Samiske Museums hjemmeside